|  |  |
| --- | --- |
| **HOTARARE GUVERN 150/2024** | ***Vigoare*** |
| **Emitent: Guvern Domenii: Aprobari** | **M.O. 152/2024** |
| Hotarare privind aprobarea schemei Ajutor de minimis pentru aplicarea Programului de sustinere a productiei de cartof de consum in anul 2024 |

M.Of.Nr.152 din 23 februarie 2024                                [Sursa Act:Monitorul Oficial](http://www.program-legislativ.ro/fisiere_lex/index.php?file=M.Of.Nr.152.pdf&p=lex)

**HOTARARE Nr.150
privind aprobarea schemei „Ajutor de minimis pentru aplicarea**

**Programului de sustinere a productiei de cartof de consum“ in anul 2024**

   Luand in considerare prevederile Programului de guvernare 2021-2024,
   avand in vedere prevederile Regulamentului (UE) nr. 1.408/2013 al Comisiei din 18 decembrie 2013 privind aplicarea articolelor 107 si 108 din Tratatul privind functionarea Uniunii Europene ajutoarelor de minimis in sectorul agricol, modificat prin Regulamentul (UE) 2019/316 al Comisiei din 21 februarie 2019,
   in temeiul art. 108 din Constitutia Romaniei, republicata,

**Guvernul Romaniei** adopta prezenta hotarare.

**Art. 1. -** (1) Prezenta hotarare stabileste o schema de ajutor de minimis, potrivit prevederilor Regulamentului (UE) nr. 1.408/2013 al Comisiei din 18 decembrie 2013 privind aplicarea articolelor 107 si 108 din Tratatul privind functionarea Uniunii Europene ajutoarelor de minimis in sectorul agricol, modificat prin Regulamentul (UE) 2019/316 al Comisiei din 21 februarie 2019, denumit in continuare Regulamentul de minimis in sectorul agricol, respectiv acordarea unui ajutor de minimis pentru sustinerea productiei de cartof de consum pentru anul 2024, in cadrul Programului de sustinere a productiei de cartof de consum in anul 2024, denumit in continuare program.
   (2) Potrivit prevederilor art. 3 alin. (1) din Regulamentul de minimis in sectorul agricol, schema de ajutor de minimis este exceptata de la obligatia de notificare prevazuta la art. 108 alin. (3) din Tratatul privind functionarea Uniunii Europene.
   (3) Schema de ajutor de minimis reglementata de prezenta hotarare se aplica ajutoarelor acordate intreprinderilor care isi desfasoara activitatea in domeniul productiei primare de produse agricole, cu exceptia ajutoarelor prevazute la art. 1 alin. (1) lit. a)-c) din Regulamentul de minimis in sectorul agricol.
**Art. 2. -** Schema de ajutor de minimis se aplica pe intreg teritoriul Romaniei in anul 2024, pentru sustinerea productiei de cartof de consum - Solanum tuberosum.
**Art. 3. -** In sensul prezentei hotarari, termenii si expresiile de mai jos au urmatoarele semnificatii:
   a) ajutor de minimis - ajutor acordat unei intreprinderi, a carui valoare cumulata pe durata a trei exercitii financiare, exercitiul financiar in cauza si doua exercitii financiare precedente, nu depaseste echivalentul in lei al sumei de 20.000 de euro, potrivit prevederilor art. 3 alin. (2) din Regulamentul de minimis in sectorul agricol;
   b) autoritati competente - Ministerul Agriculturii si Dezvoltarii Rurale, prin directiile pentru agricultura judetene sau a municipiului Bucuresti, denumite in continuare DAJ, si structurile teritoriale, respectiv centrele locale si/sau judetene sau ale municipiului Bucuresti ale Agentiei de Plati si Interventie pentru Agricultura, denumite in continuare APIA;
   c) cartof de consum - cartof timpuriu, cartof de vara, cartof de toamna;
   d) intreprindere - orice entitate care, potrivit pct. (4) din preambulul Regulamentului de minimis in sectorul agricol, desfasoara o activitate economica, indiferent de statutul sau juridic si de modul in care este finantata;
   e) intreprindere unica - entitatea definita la art. 2 alin. (2) din Regulamentul de minimis in sectorul agricol.
**Art. 4. -** (1) Schema de ajutor de minimis se acorda intreprinderilor sau intreprinderilor unice care isi desfasoara activitatea in domeniul productiei primare de produse agricole, pentru sustinerea productiei de cartof de consum, potrivit art. 2.
   (2) Prevederile schemei de ajutor de minimis se aplica intreprinderilor sau intreprinderilor unice definite la art. 3 lit. d) si e), pentru culturile de cartof prevazute la art. 3 lit. c), respectiv:

   a) producatorilor agricoli persoane fizice care detin atestat de producator, emis in baza Legii nr. 145/2014 pentru stabilirea unor masuri de reglementare a pietei produselor din sectorul agricol, cu modificarile si completarile ulterioare, valabil pana la data de 31 decembrie 2024;
   b) producatorilor agricoli persoane fizice autorizate, intreprinderi individuale si intreprinderi familiale, constituite potrivit prevederilor Ordonantei de urgenta a Guvernului nr. 44/2008 privind desfasurarea activitatilor economice de catre persoanele fizice autorizate, intreprinderile individuale si intreprinderile familiale, aprobata cu modificari si completari prin Legea nr. 182/2016, cu modificarile si completarile ulterioare;
   c) producatorilor agricoli societati agricole, constituite potrivit prevederilor Legii nr. 36/1991 privind societatile agricole si alte forme de asociere in agricultura, cu modificarile si completarile ulterioare;
   d) producatorilor agricoli persoane juridice.
**Art. 5. -** (1) Pentru a fi eligibili la acordarea ajutorului de minimis pentru productia de cartof de consum, beneficiarii prevazuti la art. 4 alin. (2) trebuie sa indeplineasca cumulativ urmatoarele criterii de eligibilitate:

   a) sa solicite ajutorul de minimis prevazut de prezenta hotarare;
   b) sa utilizeze o suprafata cultivata cu cartof de consum de minimum 0,3 ha inclusiv, marcata la loc vizibil cu o placa indicator/exploatatie, pe care sa se gaseasca inscriptia „Program de sustinere a productiei de cartof de consum, anul ............., beneficiar numarul ....................., Directia pentru Agricultura Judeteana/a Municipiului Bucuresti“, cu dimensiunea minima recomandata de 50 cm/70 cm;
   c) sa transmita la DAJ o notificare scrisa privind identificarea si evaluarea productiei;
   d) sa obtina o productie de minimum 15 tone/ha de pe suprafata prevazuta la lit. b), din care sa comercializeze cel putin 6 tone/ha;
   e) sa fie inregistrati in evidentele Registrului agricol deschis la primariile in a caror raza administrativ-teritoriala se afla suprafetele cultivate cu cartof de consum, in anul 2024;
   f) sa faca dovada productiei minime realizate, potrivit prevederilor lit. d), prin documente justificative, in functie de forma de organizare.
   (2) Valorificarea productiei prevazute la alin. (1) lit. d) se face pana cel tarziu la data de 18 noiembrie inclusiv a anului de cerere.
   (3) Dovada valorificarii productiei de cartof prevazute la alin. (2) o constituie copia rapoartelor fiscale de inchidere zilnica/bonul fiscal/factura/fila/filele din carnetul de comercializare.
**Art. 6. -** (1) Valoarea sprijinului financiar acordat prin schema de ajutor de minimis se exprima sub forma unei subventii, potrivit art. 3 alin. (6) din Regulamentul de minimis in sectorul agricol, si se acorda beneficiarilor care indeplinesc criteriile de eligibilitate prevazute la art. 5 alin. (1).
   (2) Valoarea maxima in euro a sprijinului financiar de ajutor de minimis care se acorda beneficiarilor este de 200 euro/ha si se plateste in lei la cursul de schimb de 4,9735 lei, stabilit de Banca Centrala Europeana la data de 29 septembrie 2023, publicat in Jurnalul Oficial al Uniunii Europene (JOUE), seria C, nr. 3 din 29 septembrie 2023, pentru schema de ajutor de minimis prevazuta la art. 4 alin. (1), in conditiile prevazute la art. 5.
   (3) Valoarea totala a ajutoarelor de minimis care se acorda unei intreprinderi sau intreprinderi unice nu poate depasi suma de 20.000 euro pe durata a trei exercitii financiare, in cursul exercitiului financiar actual, respectiv anul depunerii cererii de inscriere in program, si in cele doua exercitii financiare precedente, conform prevederilor art. 3 alin. (2) din Regulamentul de minimis in sectorul agricol.
   (4) Valoarea sprijinului financiar se acorda proportional cu suprafata efectiv cultivata.
**Art. 7. -** Sumele reprezentand ajutoare de minimis se platesc beneficiarilor intr-o singura transa, in perioada 6-27 decembrie 2024.
**Art. 8. -** (1) Resursele financiare necesare aplicarii schemei de ajutor de minimis prevazute de prezenta hotarare sunt in suma de 11.483,88 mii lei, reprezentand echivalentul a maximum 2.309,01 mii euro, si se asigura din bugetul aprobat Ministerului Agriculturii si Dezvoltarii Rurale pe anul 2024, la capitolul 83.01 „Agricultura, silvicultura, piscicultura si vanatoare“, titlul 51 „Transferuri intre unitati ale administratiei publice“, articolul 51.01 „Transferuri curente“, alineatul 51.01.01 „Transferuri catre institutii publice“, directiilor pentru agricultura judetene si a municipiului Bucuresti, care asigura sumele necesare platii de la capitolul 83.10 „Agricultura, silvicultura, piscicultura si vanatoare“, titlul 40 „Subventii“, articolul 40.15 „Sprijinirea producatorilor agricoli“.
   (2) In situatia in care dupa centralizarea tuturor situatiilor privind sumele necesare reprezentand ajutor de minimis se constata depasirea pragului maxim prevazut la alin. (1), valoarea ajutorului de minimis care se acorda per hectar se reduce proportional in vederea incadrarii in bugetul alocat.
   (3) Daca totalul sumelor depaseste resursele financiare alocate schemei de ajutor de minimis pentru anul 2024, prevazute la alin. (1), Directia generala buget-finante si fonduri europene din cadrul Ministerului Agriculturii si Dezvoltarii Rurale calculeaza coeficientul de reducere a sumelor, cu incadrarea in bugetul maxim alocat schemei, si il comunica directiilor pentru agricultura judetene si a municipiului Bucuresti, in vederea refacerii corespunzatoare a situatiilor centralizatoare.
**Art. 9. -** (1) La depunerea cererii de inscriere in program, al carei model este prevazut in anexa nr. 1, responsabilii desemnati cu primirea cererilor din cadrul DAJ, in prezenta potentialilor beneficiari, verifica sumele ramase si potential a fi primite prin prezenta schema de ajutor de minimis, rezultate dupa insumarea ajutoarelor de minimis primite pe durata a trei exercitii financiare, respectiv ajutoarele acordate in cele doua exercitii financiare precedente si in exercitiul financiar in cauza, si pana la concurenta sumei de 20.000 euro, potrivit art. 3 alin. (2) din Regulamentul de minimis in sectorul agricol.
   (2) Ajutoarele de minimis primite pe durata a trei exercitii financiare sunt cele care au fost acordate potrivit Hotararii Guvernului nr. 365/2020 privind aprobarea schemei „Ajutor de minimis pentru aplicarea programului de sustinere a crescatorilor de porci de reproductie din rasele Bazna si/sau Mangalita“, pentru perioada 2020-2022, precum si a unor masuri de aplicare a acesteia, cu modificarile si completarile ulterioare, Hotararii Guvernului nr. 782/2022 privind aprobarea schemei „Ajutor de minimis pentru aplicarea programului de sustinere a productiei de cartof de consum“, in anul 2022, Hotararii Guvernului nr. 798/2022 pentru aprobarea Programului de sustinere a productiei de struguri de masa pentru anul 2022, cu modificarile ulterioare, Hotararii Guvernului nr. 148/2022 pentru aprobarea Programului de sustinere a productiei de legume in spatii protejate pentru anul 2022, cu modificarile ulterioare, Hotararii Guvernului nr. 147/2022 pentru aprobarea schemei „Ajutor de minimis pentru aplicarea programului de sustinere a productiei de usturoi“, precum si pentru stabilirea unor masuri de verificare si control al acesteia in anul 2022, cu modificarile ulterioare, Hotararii Guvernului nr. 1.569/2022 privind aprobarea programului de sustinere a productiei de tomate in spatii protejate pentru anul 2023, cu modificarile si completarile ulterioare, Hotararii Guvernului nr. 168/2023 privind aprobarea Programului de sustinere a crescatorilor de porci de reproductie din rasele Bazna si/sau Mangalita pentru anul 2023, Hotararii Guvernului nr. 846/2023 privind aprobarea Programului de sustinere a productiei de legume cultivate in spatii protejate pentru perioada 2023-2024 si pentru modificarea art. 8 din Hotararea Guvernului nr. 1.569/2022 privind aprobarea programului de sustinere a productiei de tomate in spatii protejate pentru anul 2023, cu modificarile ulterioare, Hotararii Guvernului nr. 393/2023 privind aprobarea schemei „Ajutor de minimis pentru aplicarea Programului de sustinere a productiei de usturoi“, precum si pentru stabilirea unor masuri de verificare si control al acesteia, in anul 2023, cu modificarile si completarile ulterioare, Hotararii Guvernului nr. 394/2023 privind aprobarea schemei „Ajutor de minimis pentru aplicarea Programului de sustinere a productiei de cartof de consum“, in anul 2023, precum si orice alte sume acordate prin scheme de ajutor de minimis primite pana la data acordarii ajutorului de minimis prevazut de prezenta hotarare.
   (3) Dupa efectuarea verificarii prevazute la alin. (1), solicitantii prevazuti la art. 4 alin. (2) completeaza si depun cererea de inscriere in program, insotita de urmatoarele documente:

   a) copie a BI/CI al/a solicitantului sau al/a reprezentantului legal, daca cererea este depusa prin reprezentant legal/imputernicit;
   b) copie a atestatului de producator valabil pana la 31 decembrie 2024;
   c) imputernicire/procura notariala si o copie a BI/CI al/a unui reprezentant, dupa caz;
   d) copie a certificatului de inregistrare la Oficiul National al Registrului Comertului/Registrul national al asociatiilor si fundatiilor sau a actului in baza caruia isi desfasoara activitatea;
   e) dovada cont activ banca/trezorerie;
   f) adeverinta, in original, din Registrul agricol, conform inscrisurilor aferente anului 2024, care atesta suprafata de teren cultivata cu cartof de consum, utilizata de solicitant in baza oricarui act juridic care confera dreptul de folosinta asupra terenului in cauza;
   g) declaratii pe propria raspundere, conform modelelor prevazute in anexa nr. 2.
   (4) Cererea de inscriere in program si documentele prevazute la alin. (3) se depun incepand cu data intrarii in vigoare a prezentei hotarari si pana cel tarziu la data de 20 mai a anului de cerere inclusiv.
   (5) Cererea de inscriere in program, insotita de documentele prevazute la alin. (3), poate fi transmisa la DAJ si prin mijloace electronice si/sau posta/curierat.
   (6) Documentele transmise prin mijloace electronice trebuie sa fie semnate si datate, iar copiile trebuie sa fie certificate „conform cu originalul“ de catre solicitant.
   (7) In situatia cererilor depuse potrivit alin. (5), verificarea sumelor ramase potential a fi primite prin schema de ajutor de minimis se realizeaza in conformitate cu prevederile alin. (2), iar rezultatul se comunica prin mijloace de informare electronica/posta/curierat, dupa caz, inainte de inregistrarea cererii de inscriere, si dovada transmiterii va fi atasata la cererea de inscriere in program.
   (8) In situatia in care solicitantul utilizeaza suprafete de teren cultivate cu cartof de consum situate in judete/unitati administrativ-teritoriale diferite, acesta va formula si depune o singura cerere de inscriere in program la DAJ unde are suprafata cultivata cea mai mare.
   (9) Responsabilii desemnati cu primirea cererilor din cadrul DAJ, inainte de inregistrarea cererii in Registrul unic pentru accesarea Programului de sustinere a productiei de cartof de consum, al carui model este prevazut in anexa nr. 3, verifica existenta tuturor documentelor obligatorii prevazute la alin. (3), efectueaza corespondenta datelor din cerere cu datele din documente si intocmesc un proces-verbal de verificare a documentelor.
   (10) Dupa verificarea prevazuta la alin. (9), responsabilii desemnati din cadrul DAJ inregistreaza cererea in Registrul unic pentru accesarea Programului de sustinere a productiei de cartof de consum.
**Art. 10. -** (1) Dupa inregistrarea cererii in Registrul unic pentru accesarea programului de sustinere a productiei de cartof de consum, DAJ solicita APIA desemnarea unui reprezentant in vederea constituirii unei echipe mixte pentru efectuarea verificarilor in teren privind identificarea culturii si evaluarea productiei de cartof de consum, prevazuta la art. 5 alin. (1) lit. d), inainte de recoltare.
   (2) Directorul executiv al DAJ desemneaza, prin decizie, echipele mixte formate dintr-un reprezentant al DAJ si un reprezentant al APIA, pentru efectuarea verificarilor prevazute la alin. (1).
   (3) Echipele mixte efectueaza verificarile prevazute la alin. (1), avand in vedere cererea de inscriere in program, documentele prevazute la art. 9 alin. (3) si notificarea prevazuta la art. 5 alin. (1) lit. c), si intocmesc fisa de identificare a culturii si evaluare a productiei de cartof de consum inainte de recoltare, al carei model este prevazut in anexa nr. 4, si sunt direct raspunzatoare de veridicitatea verificarilor.
   (4) Beneficiarii sunt obligati sa transmita in scris notificarea prevazuta la art. 5 alin. (1) lit. c), prin e-mail, fax sau posta, cu cel mult 10 zile lucratoare, dar nu mai putin de 48 de ore inainte de inceperea recoltarii, pentru a se asigura organizarea echipelor de control.
   (5) Pentru obtinerea sprijinului financiar prevazut la art. 6 alin. (2), dupa efectuarea verificarilor prevazute la alin. (1), potentialii beneficiari inregistrati in Registrul unic pentru accesarea Programului de sustinere a productiei de cartof de consum au obligatia sa depuna la DAJ la care au depus cererea de inscriere in program documentele justificative prevazute la art. 5 alin. (3) pana la data de 20 noiembrie inclusiv a anului de cerere.
**Art. 11. -**(1) DAJ verifica documentele prevazute la art. 10 alin. (5) si completeaza in mod corespunzator Registrul unic pentru accesarea Programului de sustinere a productiei de cartof de consum.
   (2) DAJ aproba sumele aferente reprezentand ajutor de minimis, pentru fiecare beneficiar in parte, si se asigura ca sumele totale care se acorda solicitantului se incadreaza in plafonul maxim, conform art. 6 alin. (3).
**Art. 12. -** DAJ intocmesc Situatia centralizatoare a sumelor necesare reprezentand sprijin financiar, conform modelului prevazut in anexa nr. 5, pe care o transmit Directiei generale buget-finante si fonduri europene din cadrul Ministerului Agriculturii si Dezvoltarii Rurale pana la data de 5 decembrie inclusiv a anului de cerere.
**Art. 13. -** (1) Dupa primirea tuturor situatiilor centralizatoare prevazute la art. 12, Directia generala buget-finante si fonduri europene din cadrul Ministerului Agriculturii si Dezvoltarii Rurale intocmeste situatia centralizatoare potrivit modelului prevazut in anexa nr. 6, in vederea determinarii valorii totale a sprijinului financiar solicitat si deschiderii creditelor bugetare.
   (2) In termen de trei zile lucratoare de la primirea comunicarii prevazute la art. 8 alin. (3), DAJ refac situatiile centralizatoare cu sumele necesare reprezentand sprijin financiar pe baza coeficientului de reducere corespunzator si le retransmit Directiei generale buget-finante si fonduri europene din cadrul Ministerului Agriculturii si Dezvoltarii Rurale, pentru intocmirea situatiei centralizatoare.
   (3) Directia generala buget-finante si fonduri europene din cadrul Ministerului Agriculturii si Dezvoltarii Rurale intocmeste situatia centralizatoare, in vederea deschiderii creditelor bugetare, potrivit modelului prevazut in anexa nr. 6, cu incadrarea in suma prevazuta la art. 8 alin. (1).
**Art. 14. -** (1) Dupa aprobarea de catre Ministerul Finantelor a deschiderii creditelor bugetare, din bugetul Ministerului Agriculturii si Dezvoltarii Rurale se alimenteaza conturile DAJ.
   (2) DAJ vireaza sumele cuvenite in conturile beneficiarilor in perioada prevazuta la art. 7.
**Art. 15. -** (1) Registrul unic pentru accesarea Programului de sustinere a productiei de cartof de consum prevazut la art. 9 alin. (10), precum si documentatia depusa pentru accesarea Programului de sustinere a productiei de cartof de consum, aferenta perioadei prevazute la art. 5 alin. (2), se pastreaza la DAJ pe o perioada de 10 ani fiscali de la data platii ajutorului de minimis.
   (2) DAJ intocmesc Lista cuprinzand beneficiarii ajutoarelor de minimis si sumele acordate potrivit prezentei hotarari, precum si orice alte sume acordate acestor beneficiari prin alte scheme de minimis in exercitiul financiar actual si in cele doua exercitii financiare precedente.
   (3) Lista prevazuta la alin. (2) se publica pe pagina de internet a DAJ.
**Art. 16. -** (1) Ajutorul de minimis acordat in temeiul prezentei hotarari este avut in vedere pentru a fi dedus din orice schema viitoare de ajutor de minimis.
   (2) Ajutorul de minimis prevazut de prezenta hotarare nu se acorda solicitantilor a caror suprafata de culturi de cartof de consum este obtinuta prin divizarea unei suprafete cu cartof de consum efectuata dupa data intrarii in vigoare a prezentei hotarari, indiferent de modalitatea de transfer al suprafetei, cu exceptia succesiunilor si a contractelor de vanzare inregistrate in Registrul agricol.
**Art. 17. -** Verificarile in teren privind identificarea culturii si evaluarea productiei de cartof de consum se realizeaza in baza unei proceduri operationale elaborate de catre structura cu atributii in inspectii tehnice din cadrul Ministerului Agriculturii si Dezvoltarii Rurale, potrivit prevederilor Ordinului ministrului agriculturii si dezvoltarii rurale nr. 314/2020 privind aprobarea procedurii de sistem privind realizarea procedurilor pe activitati la nivelul MADR, care se distribuie personalului implicat.
**Art. 18. -** (1) In cazul nerespectarii prevederilor art. 5, precum si in situatia atestarii de catre beneficiari a unor date ori situatii nereale pe documentele aferente ajutorului de minimis, beneficiarii ajutorului de minimis sunt obligati la restituirea contravalorii ajutorului de minimis, la care se adauga creante bugetare accesorii, respectiv dobanzi si penalitati de intarziere, calculate de la data incasarii acestuia pana la data recuperarii integrale, conform prevederilor art. 731 din Legea nr. 500/2002 privind finantele publice, cu modificarile si completarile ulterioare, si prevederilor art. 173, 174 si 176 din Legea nr. 207/2015 privind Codul de procedura fiscala, cu modificarile si completarile ulterioare.
   (2) Sumele prevazute la alin. (1) constituie creante bugetare, pentru recuperarea acestora aplicandu-se in mod corespunzator dispozitiile art. 173, 174 si 176 din Legea nr. 207/2015, cu modificarile si completarile ulterioare, si ale art. 731 din Legea nr. 500/2002, cu modificarile si completarile ulterioare. Procesele-verbale de constatare a neregulilor si de stabilire a creantelor bugetare intocmite de catre DAJ, prin care se individualizeaza sumele de recuperat exprimate in moneda nationala, constituie titluri de creanta bugetara si cuprind elementele actului administrativ-fiscal prevazut la art. 100 din Legea nr. 207/2015, cu modificarile si completarile ulterioare.
   (3) Titlul de creanta constituie titlu executoriu la data implinirii termenului de plata prevazut in cuprinsul acestuia, stabilit in conformitate cu prevederile art. 173, 174 si 176 din Legea nr. 207/2015, cu modificarile si completarile ulterioare.
   (4) Persoana care se considera vatamata intr-un drept al sau sau intr-un interes legitim poate formula contestatie in conformitate cu prevederile art. 100 alin. (2) din Legea nr. 207/2015, cu modificarile si completarile ulterioare, si se poate adresa instantei de contencios administrativ in conditiile si termenele prevazute de Legea contenciosului administrativ nr. 554/2004, cu modificarile si completarile ulterioare.
   (5) Creantele bugetare principale si accesorii se sting prin plata voluntara, compensare sau executare silita de catre organele fiscale competente subordonate Agentiei Nationale de Administrare Fiscala, conform prevederilor art. 173, 174 si 176 din Legea nr. 207/2015, cu modificarile si completarile ulterioare.
   (6) Titlurile executorii, impreuna cu dovada comunicarii acestora catre debitor, se transmit organelor fiscale competente subordonate Agentiei Nationale de Administrare Fiscala, in vederea recuperarii creantelor bugetare, conform art. 173, 174 si 176 din Legea nr. 207/2015, cu modificarile si completarile ulterioare.
   (7) Cuantumul creantelor bugetare accesorii, reprezentate de dobanzi si penalitati de intarziere, se calculeaza de catre DAJ care au emis procesul-verbal de constatare a neregulilor si de stabilire a creantelor bugetare.
   (8) Creantele bugetare accesorii, reprezentate de dobanzi si penalitati de intarziere, se individualizeaza prin procese-verbale de constatare a accesoriilor, ce reprezinta titluri de creanta bugetara, prevederile alin. (2)-(5) aplicandu-se in mod corespunzator.
   (9) In procedura insolventei, inscrierea creantei bugetare la masa credala a debitorului se efectueaza de catre DAJ.
   (10) Creantele bugetare principale si accesorii se recupereaza in conturile indicate in titlurile de creanta si se constituie venit integral la bugetul de stat.
**Art. 19. -** Anexele nr. 1-6 fac parte integranta din prezenta hotarare.

PRIM-MINISTRU
**ION-MARCEL CIOLACU**

                          Contrasemneaza:
                          Viceprim-ministru,
**Marian Neacsu**
                          Ministrul agriculturii

                          si dezvoltarii rurale,
**Florin-Ionut Barbu**
                            p. Ministrul afacerilor externe,
**Janina-Mirela Sitaru,**
                           secretar de stat
                            Ministrul finantelor,
**Marcel-Ioan Bolos**

   Bucuresti, 22 februarie 2024.
   Nr. 150.

**ANEXA Nr. 1**

   Nr. ....... data ............

**CERERE
de inscriere in program (model)**

   Catre
   Directia pentru Agricultura Judeteana ............../a Municipiului Bucuresti
   Subsemnatul/Subsemnata:
   a) persoana juridica/PFA/II/IF/SA ............, cu sediul in localitatea ..............., judetul .........., inscrisa la registrul comertului cu nr ............., CUI ........, cod CAEN ................, cont bancar deschis la ..................., reprezentata de ................., CNP .............., e-mail ................, telefon ...................;
    b) persoana fizica ................, domiciliata in localitatea .................., judetul ............., str. .................. nr. ......, detinatoare a BI/CI seria ..... nr. .........., eliberat/eliberata la data ........ de ................, CNP ................., cont bancar ................., deschis la ............., e-mail ..............., telefon ...................., solicit inregistrarea in Registrul unic pentru accesarea Programului de sustinere a productiei de cartof de consum (program), potrivit art. 9 alin. (10) din Hotararea Guvernului nr. 150/2024 privind aprobarea schemei „Ajutor de minimis pentru aplicarea Programului de sustinere a productiei de cartof de consum“ in anul 2024 si depun urmatoarele documente:

   ....................................................................................................

   ....................................................................................................

   NOTA:
   Se inscriu toate documentele depuse, indicandu-se distinct tipul documentului, numarul si data acestuia. Documentele depuse in copie se certifica de catre reprezentantul directiei imputernicit cu primirea si verificarea cererii si a documentelor insotitoare.
   Declar ca am depus/nu am depus o alta cerere de ajutor de minimis pentru anul 2024 la Directia pentru Agricultura Judeteana ......../a Municipiului Bucuresti, denumita in continuare DAJ, pentru inscrierea in program cu suprafata de ....... mp.
   Declar ca in perioada 2022-2024 am/nu am beneficiat de ajutoare de minimis potrivit prevederilor art. 9 alin. (2) din Hotararea Guvernului nr. 150/2024, in oricare dintre formele de organizare conform art. 4 alin. (2) din aceeasi hotarare, dupa cum urmeaza:
   Se inscriu actul normativ .................... si suma .................. .
   NOTA:
   Se inscriu actele normative in baza carora a beneficiat de ajutoare de minimis.

   ANGAJAMENT
   1. Ma angajez sa furnizez orice document justificativ care imi va fi solicitat, sa ma supun oricarui control si sa inapoiez la cererea motivata a DAJ sau a altor institutii abilitate suma care a fost virata de acestea cu titlu de ajutor de minimis, fara a prejudicia eventualele urmari ce ar putea fi angajate impotriva mea.
   2. Ma angajez sa prezint toate documentele obligatorii dupa depunerea cererii de inscriere in program, in termenul legal.
   3. Ma oblig sa respect tehnologia de cultura, sa mentin suprafata de ................. si sa nu recoltez productia decat dupa verificarile prevazute la art. 10 din Hotararea Guvernului nr. 150/2024 pentru aprobarea schemei „Ajutor de minimis pentru aplicarea Programului de sustinere a productiei de cartof de consum“ in anul 2024.
   4. Ma oblig ca la finalul recoltarii sa comunic Directiei pentru Agricultura Judetene ……………../a Municipiului Bucuresti cantitatea totala de cartof de consum obtinuta pe suprafata eligibila.
   5. Toate datele cu caracter personal colectate vor fi stocate numai atat cat este necesar indeplinirii scopului pentru care au fost colectate, plus termenele de arhivare prevazute de dispozitiile legale in materie, si/sau atat cat este necesar pentru ca partile sa isi poata exercita drepturile legitime.

   Solicitant,
   ....................

   Verificat
   Reprezentant DAJ,
   .....................

   Aprobat
   Director executiv DAJ,
   .....................

**ANEXA Nr. 2**

   Nr. .......... data ...............

   A.

**DECLARATIE
(model)**

   Subscrisa:
   PF/PFA/II/IF/PJ/SA ................, cu sediul in localitatea ..............., judetul .........., inscrisa la registrul comertului cu nr. ......., CUI .........., cod CAEN ........, cont bancar deschis la ..............., reprezentata de ................., CNP ................,
   declar ca am luat cunostinta de Programul de sustinere a productiei de cartof de consum in anul 2024 si ma oblig sa notific in scris directiei pentru agricultura judetene/a municipiului Bucuresti, denumita in continuare DAJ, prin e-mail, fax sau posta, inainte de inceperea recoltarii, in scopul efectuarii controlului in vederea evaluarii productiei inainte de recoltare.
   Declar ca suprafata cultivata cu cartof de consum pentru care solicit sprijin financiar nu este obtinuta prin divizarea unei suprafete cultivate cu cartof de consum existente in anul de cerere, indiferent de modalitatea de transfer al suprafetei, cu exceptia succesiunilor si a contractelor de vanzare, inregistrate in Registrul agricol.
   Declar ca am infiintat cultura de cartof de consum in suprafata de ...... mp pe raza localitatii ..........., judetul .................., si marchez suprafata la loc vizibil cu o placa-indicator, pe care sa se gaseasca inscriptia „Program de sustinere a productiei de cartof de consum, anul ......., beneficiar numarul ..........., Directia pentru Agricultura Judeteana ................/a Municipiului Bucuresti“.
   Am fost informat de reprezentantii DAJ cu privire la verificarile ce se vor efectua pentru identificarea culturii si evaluarea productiei inainte de recoltare.
   Cunosc prevederile prezentei hotarari cu privire la reducerea proportionala a valorii ajutorului de minimis solicitat de subsemnatul, care se poate realiza in situatia in care sumele totale necesare reprezentand ajutor de minimis depasesc resursele financiare alocate schemei de ajutor de minimis si sunt de acord cu acestea.
   Ma oblig sa notific in scris DAJ, prin e-mail, fax sau posta, in perioada de vegetatie pana la recoltare, pentru efectuarea verificarii in vederea identificarii culturii de cartof de consum si a evaluarii productiei inainte de recoltare.
   Cunoscand ca falsul in declaratii se pedepseste conform art. 326 din Legea nr. 286/2009 privind Codul penal, cu modificarile si completarile ulterioare, declar ca datele inscrise in formularul de cerere si in documentele anexate sunt reale, corecte, complete si perfect valabile.

   Semnatura solicitantului
   ........................

   B.

**DECLARATIE DE CONSIMTAMANT
(model)**

   Sunt de acord ca Directia pentru Agricultura Judeteana …………./a Municipiului Bucuresti sa prelucreze datele mele cu caracter personal, in conformitate cu prevederile Regulamentului (UE) 2016/679 al Parlamentului European si al Consiliului din 27 aprilie 2016 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date si de abrogare a Directivei 95/46/CE (Regulamentul general privind protectia datelor), denumit in continuare GDPR.
   Temeiul juridic al prelucrarii acestor date este consimtamantul subscrisei/subsemnatului.
   Consimtamantul in ceea ce priveste prelucrarea datelor cu caracter personal, precum si furnizarea datelor mentionate mai jos sunt voluntare.
   Acest consimtamant poate fi revocat in orice moment, printr-o notificare catre DAJ, conform prevederilor GDPR referitoare la drepturile persoanelor vizate.
   Toate datele cu caracter personal colectate vor fi stocate numai atat cat este necesar indeplinirii scopului pentru care au fost colectate, plus termenele de arhivare prevazute de dispozitiile legale in materie, si/sau atat cat este necesar pentru ca partile sa isi poata exercita drepturile legitime.
   Am inteles aceasta declaratie de consimtamant si sunt de acord cu prelucrarea datelor mele cu caracter personal.

   Numele si prenumele (a se completa cu majuscule):
   .................................….....................
   CNP ...................., seria si nr. CI .............
   Adresa de domiciliu ...................................
   Telefon mobil: ........................................
   E-mail: ...............................................

   Semnatura beneficiarului
   .........................

   NOTA:
   In cazul in care exista intrebari legate de aceasta declaratie de consimtamant sau de prelucrarea datelor cu caracter personal, trebuie contactat responsabilul pentru protectia datelor cu caracter personal de la nivelul DAJ.

**ANEXA Nr. 3**

**REGISTRUL UNIC
pentru accesarea Programului de sustinere a productiei de cartof de consum (model)**

   Ministerul Agriculturii si Dezvoltarii Rurale
   Directia pentru Agricultura Judeteana ........................../a Municipiului Bucuresti

|  |  |  |  |  |  |
| --- | --- | --- | --- | --- | --- |
| Nr. crt. | Producator agricol (denumirea, localitatea) | Cererea de inscriere in program (nr. /data) | Suprafata pentru care se solicita sprijinul | Cantitatea valorificata(t) | Suma totala aprobata(lei) |
| Total(mp) |
| 0 | 1 | 2 | 3 | 4 | 5 |
| 1. |   | 1/data |   |   |   |
| 2. |   | 2/data |   |   |   |
| 3. |   |   |   |   |   |
| 4. |   |   |   |   |   |
| …. |   |   |   |   |   |

   NOTA:
   Coloanele 4 si 5 se completeaza pe baza documentelor justificative depuse de solicitant.

   Intocmit
   ....................................
   (numele, prenumele, functia, semnatura si stampila)

**ANEXA Nr. 4**

**FISA DE IDENTIFICARE
a culturii si evaluare a productiei de cartof de consum inainte de recoltare (model)**

   Nr. ............ data ..................
   Date de identificare ale beneficiarului:
   Persoane fizice

|  |
| --- |
| Numele: ................ Prenumele: ..................... |
| Domiciliul: |
| BI/CI seria ... nr. ......., eliberat(a) la data de ..... de ............ |
| CNP: ...................... |
| Telefon: .................. E-mail: ................................ |

   Persoane juridice si PFA/II/IF/SA

|  |
| --- |
| Denumirea: |
| Sediul social: |
| CUI/CIF: |

|  |  |  |  |  |  |
| --- | --- | --- | --- | --- | --- |
| Nr.crt. | Judetul | Suprafata cu cartofde consum solicitata | Suprafata cu cartofde consum confirmata | Nr. foto georeferentiata | Productia minima estimata - t/ha - |
| 1 |   |   |   |   |   |
| 2 |   |   |   |   |   |
| 3 |   |   |   |   |   |
| 4 |   |   |   |   |   |
| Total |   |   |   |   |   |

   NOTA:
   Se va atasa fisa de calcul pentru estimarea productiei inainte de recoltare.
   Indicator, pe care sa se gaseasca inscriptia „Program de sustinere a productiei de cartof de consum, anul ........., beneficiar numarul ..........., Directia pentru Agricultura Judeteana ............./a  Municipiului Bucuresti“, cu dimensiunea minima recomandata de 50 cm/70 cm.
   Plata se acorda proportional cu suprafata efectiv cultivata.
   Alte mentiuni: .........................................................................................
   Observatii: ............................................................................................
   Aceasta fisa se va completa in urma notificarii directiei pentru agricultura judetene, respectiv a municipiului Bucuresti, prin e-mail, fax sau posta, de catre solicitant pentru identificarea culturii si evaluarea productiei de cartof de consum inainte de recoltare, potrivit art. 5 alin. (1) din Hotararea Guvernului nr. 150/2024 pentru aprobarea schemei „Ajutor de minimis pentru aplicarea Programului de sustinere a productiei de cartof de consum“, in anul 2024.

   Am constatat.
   Reprezentant DAJ,
   .........................................................
   (numele, prenumele, functia si semnatura)

   Reprezentant APIA,
   .........................................................
   (numele, prenumele, functia si semnatura)

   Sunt de acord cu rezultatul controlului.
   Solicitant
   .........................................................
   (numele, prenumele, functia si semnatura)

**ANEXA Nr. 5**

**SITUATIA CENTRALIZATOARE
a sumelor necesare reprezentand sprijin financiar (model)**

   Ministerul Agriculturii si Dezvoltarii Rurale
   Directia pentru Agricultura Judeteana ...................../a Municipiului Bucuresti

|  |  |  |  |  |  |
| --- | --- | --- | --- | --- | --- |
| Nr. crt. | Numarul beneficiarilor | Suprafata pentru care se acorda sprijin | Cantitatea valorificata(kg) | Cuantum pe beneficiar(lei) | Suma aprobata |
| Total(mp) | Total(lei) |
| 0 | 1 | 2 | 3 | 4 | 5 |
|   |   |   |   |   |   |

   Director executiv,
   .............................................
   (numele, prenumele, semnatura si stampila)
   Intocmit
   .............................................
   (numele, prenumele, functia si semnatura)

**ANEXA Nr. 6**

**SITUATIE CENTRALIZATOARE
(model)**

   Ministerul Agriculturii si Dezvoltarii Rurale

   Se aproba.
   Ordonator principal de credite,
   ............................................

|  |  |  |
| --- | --- | --- |
| Nr. crt. | Judetul | Suma totala aprobata (lei) |
| 0 | 1 | 2 |
| 1. |   |   |
| 2. |   |   |
| 3. |   |   |
| ... |   |   |
| Total: |   |   |

   Directia generala buget-finante si fonduri europene
Director general,
….....................................……………..
(semnatura si stampila)